पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के पुरनाही पंचायत स्थित बारा गाछी चौर में शुक्रवार संध्या करंट लगने से युवक की मौत हो गई ।मृतक की पहचान पुरनाही पंचायत के वार्ड संख्या सात निवासी रमेशवर चौधरी का पुत्र इंद्रजीत चौधरी 30 वर्ष के रूप मे की गई है। जानकारी के अनुसार इंद्रजीत की खेत के पास ही 11 हजार का तार टूटकर गिरा हुआ था। वह अपना खेत देखकर वापस लौट रहा था कि गिरे हुए तार मे सट गया। जिससे उसकी मौत घटनास्थल पर ही हो गई। इधर खेत में काम कर रहे मजदूर ने देखा तो शोर मचाया।
बिजली विभाग को सूचना देकर लाइन कटवाया। थानाध्यक्ष संतोष कुमार ने शव को अपने कब्जे में लेना चाहा तो ग्रामीणों ने मुआवजा की मांग को लेकर पुलिस को शव उठाने नहीं दिया। उसके बाद ग्रामीणों ने शव को खेत से उठाकर वारिसनगर-इलमासनगर पथ स्थित भूतनाथ चौक के पास शव को रखकर मुआवजे की मांग करने लगे। वहीं थानाध्यक्ष ने आक्रोशित लोगों को समझाया व बीडीओ अजमल परवेज से बात कर लोगों को बताया कि सरकार की ओर से मिलने वाली मुआवजे की राशि मृतक के परिजनों को दिया जाएगा। तब जाकर लोग शांत हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn